Michio Kaku
Mičijo Kaku (jap. 加来 道雄 = Kaku Michio; g. 1947 m. sausio 24 d.) – japonų kilmės JAV fizikas teoretikas, teorinės fizikos profesorius Niujorko miesto koledže, futuristas ir mokslo populiarintojas. Jis parašė keletą knygų fizikos ir susijusiomis temomis, dažnai dalyvauja radijo laidose, televizijoje, filmuose, rašo tinklaraščius ir straipsnius internete. Mičijo Kaku parašė tokius „New York Times“ bestselerius kaip „Physics of the Impossible“ (2008 m.) ir „Physics of the Future“ (2011 m.). Kaku taip pat vedė keletą specialų televizijos laidų kanalams BBC, Discovery Channel, History Channel ir Science Channel.